Document ID: 32003R1402

32003R1402
L 199/4
JURNALUL OFÍCIAL AL UNIUNII EUROPENE
REGULAMENTUL (CE) NR. 1402/2003 AL COMISIEI
din 1 august 2003
de stabilire a unui program de tabele și de definiții privind anchetele statistice de bază privind suprafețele viticole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 357/79 al Consiliului din 5 februarie 1979 privind anchetele statistice privind suprafețele viticole (1), modificat ultima dată de Regulamentul (CE) nr. 2329/98 (2), în special articolul 4 alineatul (2),
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (3), modificat ultima dată de Regulamentul (CE) nr. 2585/2001 (4), în special articolul 73,
întrucât:
(1)
Regulamentul (CEE) nr. 991/79 al Comisiei din 17 mai 1979 de stabilire a unui program de tabele și de definiții privind anchetele statistice de bază asupra suprafețelor viticole și de abrogare a Regulamentelor nr. 143 și nr. 26/64/CEE (5) a fost modificat în mod substanțial (6). Din motive de claritate și raționalitate, trebuie să se procedeze la codificarea regulamentului respectiv.
(2)
În conformitate cu Regulamentul (CEE) nr. 357/79, statele membre trebuie să comunice rezultatele anchetelor de bază, potrivit unui program de tabele ce va fi stabilit conform procedurii prevăzute la articolul 8 din acest regulament.
(3)
Pentru a se asigura comparabilitatea datelor care figurează în aceste tabele trebuie prevăzute anumite definiții privind anchetele de bază.
(4)
Măsurile prevăzute în prezentul regulament sunt conforme cu avizul Comitetului permanent al statisticii agricole și al Comitetului de gestionare a vinului,
ADOPTĂ PREZENTUL REGULAMENT:
Articolul 1
Forma programului de tabele pentru anchetele de bază asupra suprafețelor viticole se stabilește în anexa I.
Articolul 2
(1) Definițiile care se referă la anchetele de bază figurează în anexa II.
(2) Având în vedere că anchetele statistice de bază se referă la situația de la sfârșitul campaniei viticole, suprafața viticolă plantată, replantată sau altoită în timpul campaniei viticole care precede ancheta se consideră ca având mai puțin de un an.
Articolul 3
Regulamentul (CEE) nr. 991/79 se abrogă.
Trimiterile la regulamentul abrogat se interpretează ca trimiteri la prezentul regulament și se citesc conform tabelului de corespondență din anexa IV.
Articolul 4
Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 august 2003.

Labels: 19
6